**Εσωτερικός Κανονισμός Λειτουρ­γίας**

**και Καταστάσεως Προσωπικού**

**(πρώην Κανονισμός Εσωτερικής Υπηρεσίας - Κ.Ε.Υ.)**

|  |
| --- |
| ΠΙΝΑΚΑΣ ΠΕΡΙΧΟΜΕΝΩΝ |
| Α/Α | Περιγραφή  | Σελίδες |
| Από | Έως |
| 1 | Ενημέρωση για τον Εσωτερικό Κανονισμό Λειτουρ­γίας και Καταστάσεως Προσωπικού (πρώην Κ.Ε.Υ. ή Κανονισμό Εσωτ. Υπηρεσίας. | 1 | 4 |
| 2 | Διαδικασία ψήφισης και έγκρισης Εσωτερικό Κανονι­σμό Λειτουργίας και Καταστάσεως Προσωπικού. | 5 | 9 |
| 3 | Απόφαση έγκρισης Εσωτερικού Κανονισμού Λειτουρ­γίας και Καταστάσεως Προσωπικού. | 10 | 12 |
| 4 | Τροποποίηση Εσωτερικού Κανονισμού Λειτουργίας και Καταστάσεως Προσωπικού & Έγκρισή της | 13 | 18 |
|  |  |  |  |

**Ο Κανονισμός Εσωτερικής Υπηρεσίας -Ενημέρωση**

Ο Κανονισμός Εσωτερικής Υπηρεσίας (ΚΕΥ) ή όπως σήμερα λέγεται «Εσωτερικός Κανονισμός Λειτουργίας και Καταστάσεως Προσωπικού» τόσο γιατί είναι το θεμέλιο στην σχέση μας μεταξύ των Διοικήσεων των Ο.Ε.Β. και των εργαζομένων σ’ αυτούς.

Ο ΚΕΥ μαζί με το Καταστατικό αποτελούν το «ευαγγέλιο» στην λει­τουργία των ΟΕΒ. Ο ΚΕΥ έχει να κάνει με τις σχέσεις μεταξύ διοίκησης και εργαζομένων και καθορίζει τους Κανόνες και τον τρόπο λειτουργίας των Ο.Ε.Β.

Θεωρούμε, λοιπόν, χρήσιμο να δούμε λίγο βαθύτερα το πνεύμα βάσει του οποίου ο νομοθέτης όρισε να υπάρχουν αυτοί οι Κανονισμοί Εσωτε­ρικής Υπηρεσίας.

Άλλωστε, **σε κάθε μορφής νομικές υποθέσεις που αφορούν διοί­κηση και προσωπικό των Ο.Ε.Β. έρχεται ο ΚΕΥ να καθορίσει τις αποφάσεις που πρόκειται να ληφθούν**.

Αυτός είναι ο λόγος που στις προτάσεις της Ομοσπονδίας μας, πάγια αναφέρεται το αίτημα: «Ενιαίος Κανονισμός Εσωτερικής Υπηρεσίας (Κ.Ε.Υ.).

Ας πάρουμε τα πράγματα όμως από την αρχή πάνω στον ΚΕΥ σύμ­φωνα με τα ισχύοντα.

**1) Ο Κανονισμός Εσωτερικής Υπηρεσίας του ΟΕΒ είναι νόμιμος, και προβλέπεται να υπάρχει.**

Σχετικά, παραθέτουμε τα παρακάτω:

1) Το από 13-9-1959 ισχύον Β. Δ/γμα, στο Κεφάλαιο Α΄, Άρθρο 1, (Γενικοί ορισμοί), αναφέρει τα εξής:

«Το Διοικητικόν Συμβούλιον του Ο.Ε.Β. συντάσσει, συμπληροί και τροποποιεί τους κανονισμούς Εσωτερικής Υπηρεσίας ως και συντηρή­σεως και λειτουργίας των έργων, οίτινες και ισχύουσι, προκειμένου μεν περί των Τοπικών Οργανισμών Εγγείων Βελτιώσεων (Τ.Ο.Ε.Β.) άμα τη εγκρίσει των υπό της Γεν. Συνελεύσεως των μελών και της οικείας περι­φερειακής Δ/νσεως Ε.Β., προκειμένου δε περί των Γενικών Οργανισμών Εγγείων Βελτιώσεων (Γ.Ο.Ε.Β.) άμα της εγκρίσει των υπό του Υπουρ­γείου Γεωργίας, εισηγήσει της Υ.Ε.Β.».

**2) Οι Τ.Ο.Ε.Β. λειτουργούν βάσει Νόμων, βάσει του Καταστατι­κού των και του Κανονισμού Εσωτερικής Υπηρεσίας των.**

«Ο ΤΟΕΒ Μπόϊδα-Μαυρής είναι νομικό πρόσωπο Ιδιωτικού Δικαίου, που λειτουργεί σύμφωνα με το Ν.Δ/γμα 3881/1958 και το από 13-9-1959 Βασ. Δ/γμα, το εγκεκριμένο καταστατικό και τον Κανονισμό Εσωτερι­κής Υπηρεσίας του».

(Αριθμ. 56/Γ14/14-1-1994 έγγραφο της Δ/νσης Εγγ. Βελτ. Πρέβεζας).

Ο Κανονισμός Εσωτερικής Υπηρεσίας είναι μαζί με το Καταστατικό το ευαγγέλιο των Ο.Ε.Β.

**3) Ο Κανονισμός Εσωτερικής Υπηρεσίας έχει ισχύ νόμου, και υπέ­χει θέση Σύμβασης Εργασίας.**

Στο υπ’ αριθμ. 4983/4-12-2000 έγγραφο του Υπουργείου Γεωργίας (Δ/νσης Αξ/σης Εγγ/κών Έργων &Μηχαν. Εξοπλισμού) αναφέρονται ότι: «…Ως γνωστόν η εργασιακή σχέση του προσωπικού με τους Ο.Ε.Β. κα­θορίζεται από τους κανονισμούς Εσωτερικής Υπηρε­σίας (Κ.Ε.Υ.) οι οποίοι υπέχουν θέση «Σύμβασης εργασίας» (Γνωμ. 148./81 Ν.Σ.Κ.) και έχουν ισχύ Νόμου, διότι εκδίδονται κατ’ εξουσιοδό­τηση Νόμου, εγκρί­νονται και δημοσιεύονται κατά Νόμο, (Α.Π. 473/93 917/91, ΣΤΕ 1720/94)».

Το πόσο σημαντικό είναι το παραπάνω, είναι αυτονόητο. Ό,τι είναι η Σύμβαση Εργασίας που υπογράφει ένας εργαζόμενος με τον εργοδότη του, το ίδιο ακριβώς είναι ο ΚΕΥ μεταξύ των υπαλλήλων (μονίμων και εποχιακών) των ΟΕΒ και των διοικήσεών τους.

**4) Ο Κανονισμός Εσωτερικής Υπηρεσίας των ΤΟΕΒ εκδίδεται σε εφαρμογή ισχυόντων Νομοθετικών ή Βασιλικών Διαταγμάτων**.

Ο Κανονισμός Εσωτερικής Υπηρεσίας του Οργανισμού μας εκδίδεται σε εφαρμογή των διατάξεων των εξής Νόμων του Κράτους (ή αλλιώς ισχυόντων Νομοθετικών ή Βασιλικών Διαταγμάτων), όπως αναφέρεται σ’ αυτόν (τον ΚΕΥ) στην αρχή του (πριν το Άρθρο 1ο), και οι οποίοι εί­ναι:

1) το άρθρο 1 του Ν.Δ. 1218/72 «περί αντικαταστάσεως και καταργή­σεως διατάξεων τινων του Ν.Δ. 3881/58 «Περί έργων εγγείων βελτιώ­σεων», που αναφέρει τα εξής:

Ι. Η παράγραφος 1 του άρθρου 13 του Ν.Δ. 3881/58 αντικαθί­σταται, ως κάτωθι:

«Ι. Οι Οργανισμοί Εγγείων Βελτιώσεων (ΟΕΒ) αποτελούν Νομικά Πρόσωπα Ιδιωτικού Δικαίου, λειτουργούντες συμφώνως προς τα διατά­ξεις του καταστατικού αυτών, τας του Ν.Δ. 3881/58 «περί Έργων Εγ­γείων Βελτιώσεων» και των εκτελεστι­κών αυτού διαταγμάτων, εφ’ όσον δεν καταργούνται, τροπο­ποιούνται ή συμπληρούνται δια του παρόντος».

2) το άρθρο 1 του από 13-9-59 Β.Δ. «περί Οργανισμών Εγγείων Βελ­τιώσεων (ΟΕΒ)» όπως συμπληρώθηκε και τροποποιήθηκε μεταγενέ­στερα,

3) τα άρθρα 38 και 46 του Καταστατικού του ΤΟΕΒ.

2) Το άρθρο 1 του από 13-9-59 Β.Δ. «περί Οργανισμών Εγγείων Βελ­τιώσεων (ΟΕΒ)», αναφέρει τα εξής:

«Το Διοικητικόν Συμβούλιον του Ο.Ε.Β. συντάσσει ….τους Κανονι­σμούς Εσωτερικής Υπηρεσίας…».

3) Το άρθρο 38 του Καταστατικού των ΟΕΒ, αναφέρει τα εξής:

 «Οι διοικητικές και διαχειριστικές εργασίες του Οργανισμού διεξά­γονται σύμφωνα με τις διατάξεις του Κανονισμού Εσωτερικής Υπηρε­σίας ο οποίος καταρτίζεται από τη Διοίκηση και εγκρίνεται από τη Συνέ­λευση».

**5) Η θέση της Ομοσπονδίας (Π.Ο.Υ.Ο.Ε.Β.) είναι: η Σύνταξη ενός ενιαίου Κανονι­σμού Εσωτερικής Υπηρεσίας (Κ.Ε.Υ.).**

**6) Η έγκριση του Κανονισμού Εσωτερικής Υπηρεσίας των ΟΕΒ**

Η έγκριση του Κανονισμού Εσωτερικής Υπηρεσίας,

α) όταν πρόκειται για τον ΤΟΕΒ γίνεται από την Περιφερειακή Δ/νση του Υπουργείου Αγροτικής Ανάπτυξης & Τροφίμων, και

β) Όταν πρόκειται για ΓΟΕΒ εκτός της έγκρισής των από την Περιφε­ρειακή Δ/νση του Υπουργείου Αγροτικής Ανάπτυξης & Τροφίμων, δη­μοσιεύονται και στην Εφημερίδα της Κυβέρνησης (Β.Δ. από 13-9-59, άρθρο 1, παράγρ. 1, εδάφ.2).

**7) Απαγορεύονται τροποποιήσεις στον Κανονισμό Εσωτερι­κής Υπηρεσίας που είναι αντίθετες με την ισχύουσα Νομοθε­σία**

Στο υπ’ αριθμ. πρωτ: ΔΓ 4C4 / 23 Φεβρουαρίου 1996 έγ­γραφο του Υπουργείου Γεωργίας (Δ/νση Αξ/σης Εγγ. Έργων & Μηχ. Εξ/σμού, Τμήμα Β΄), αναφέρεται το εξής:

«ΘΕΜΑ: Τροποποιήσεις Κανονισμών Εσωτερικής Υπηρε­σίας Ο.Ε.Β.

Με αφορμή την Κοινοποίηση στην Υπηρεσία μας, αποφά­σεων που αφορούν την τροποποίηση άρθρων του Κανονισμού Εσωτερικής Υπηρε­σίας των ΟΕΒ και είναι αντίθετοι με την ισχύουσα Νομοθεσία σας γνω­ρίζουμε ότι εφεξής δεν θα γίνονται τοιούτου είδους τροποποιήσεις.

Παρακαλούμε να γνωρίσετε τούτο και στους ΟΕΒ που επο­πτεύετε ώστε να αποφεύγουν να σας υποβάλλουν σχετικές προ­τάσεις».

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Ας δούμε όμως την διαδικασία ψήφισης αλλά και έγκρισής του.

ΕΛΛΗΝΙΚΗ ΔΗΜΟΚΡΑΤΙΑ

ΤΟΕΒ ΜΠΟΪΔΑ-ΜΑΥΡΗΣ

ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ

Αριθμ. πρωτ: 24

Θεσπρωτικό 6 Μαρτίου 2008

Π Ρ Ο Σ:

 Την Διεύθυνση Εγγείων Βελτιώσεων

Πολιτικής Γης & Τοπογραφήσεων Πρέβεζας

Τμήμα Πολιτικής Γης

481 00 - Πρέβεζα

ΘΕΜΑ: Έγκριση νέου Κανονισμού Εσωτερικής Υπηρεσίας.

ΣΧΕΤ.: Το υπ’ αριθμ. 1888/26-04-2007 έγγραφό σας.

Σας υποβάλουμε σε τριπλούν τον νέο Κανονισμό Εσωτερικής Υπηρε­σίας (ή Εσωτερικό Κανονισμό Λειτουργίας και Κατάστασης Προσωπι­κού) του ΤΟΕΒ Μπόϊδα-Μαυρής, σύμφωνα με το σχέδιο του Υπουρ­γείου Αγροτικής Ανάπτυξης & Τροφίμων που μας αποστείλατε με το πα­ραπάνω σχετικό έγγραφό σας.

Ο νέος Κ.Ε.Υ. έχει εγκριθεί από το Διοικητικό Συμβούλιο του Οργα­νισμού μας στην υπ’ αριθμ. 1/12-2-2008 (θέμα 5ο) συνεδρίασή του και στην συνέχεια εγκρίθηκε από την Γενική Συνέλευση του Οργανισμού μας με την υπ’ αριθμ. 1/2-3-2008 (θέμα 3ο) απόφασή της, την οποία και σας υποβάλουμε, και παρακαλούμε:

1) Για την έγκριση του νέου Κανονισμού Εσωτερικής Υπηρεσίας από την Διεύθυνσή σας, όπως προβλέπεται σχετικά, και

2) Για την επιστροφή στον Οργανισμό μας δύο αντιγράφων του θεω­ρημένων από την Δ/νσή σας.

 Ο Πρόεδρος του ΤΟΕΒ

 Νικόλαος Δημολίτσας

ΕΛΛΗΝΙΚΗ ΔΗΜΟΚΡΑΤΙΑ

ΤΟΕΒ ΜΠΟΪΔΑ-ΜΑΥΡΗΣ

ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ

Αριθμός 1 έτους 2008 Πράξης Συνεδρίασης των αντιπρο-

σώπων της Γενικής Συνέλευσης του ΤΟΕΒ Μπόϊδα-Μαυρής.

 Στο Θεσπρωτικό σήμερα την 2α Μαρτίου 2008, ημέρα Κυριακή, ώρα 11.00΄ π.μ. και στην αίθουσα του ΚΕΓΕ Θεσπρωτικού, συνήλθαν σε επα­ναληπτική Γενική Συνέλευση οι αντιπρόσωποι του ΤΟΕΒ Μπόϊδα-Μαυ­ρής, ύστερα από την υπ’ αριθμ. 15 / 14-2-2008 πρόσκληση του προέδρου του ΤΟΕΒ για να συζητήσουν και αποφασίσουν στα εξής θέ­ματα:

 1ον) Έγκριση Ισολογισμού οικονομικού έτους 2007.

 2ον) Έγκριση-Σύνταξη Προϋπολογισμού έτους 2008.

 3ον) Έγκριση του νέου Κανονισμού Εσωτερικής Υπηρεσίας.

 4ον) Διάφορα.

 Η γενική συνέλευση στην συνέχεια εκλέγει:

i) ως πρόεδρό της, τον πρόεδρο του ΤΟΕΒ κ. Δημολίτσα Νικόλαο.

ii) ως πρακτικογράφο, τον αντιπρόσωπο κ. Παπακώστα Νικόλαο του Γε­ωργίου,

iii) ως ψηφολέκτες, τους αντιπροσώπους:

 α) Παπασπύρο Χαράλαμπο του Σπυρίδωνα, και

 β) Μαλέσκο Αναστάσιο του Νικολάου,

 οι οποίοι και καταλαμβάνουν τις θέσεις των στο προεδρείο.

 Ο πρόεδρος της συνέλευσης διαβάζει τον κατάλογο των αντιπροσώ­πων του Οργανι­σμού μας και επί συνόλου -63- αντιπροσώπων, βρίσκο­νται παρόντες οι -21- (είκοσι ένας). Η Γενική Συνέλευση όμως λογίζεται σε απαρτία επειδή είναι επαναληπτική και στην πρώτή της συνεδρίαση που έγινε την προηγούμενη Κυριακή στις 04/02/2007 δεν είχε απαρτία (άρθρο 12, παράγρ. 6 του ισχύοντος Καταστατικού μας).

 Ο πρόεδρος της συνέλευσης στη συνέχεια, κηρύσσει την έναρξη των εργασιών της.

Για το πρώτο θέμα: ………………….………………

Για το δεύτερο θέμα:……………….………………..

Για το τρίτο θέμα:

Ο πρόεδρος αναφέρει ότι ο ισχύων Κανονισμός Εσωτερικής Υπηρε­σίας του ΤΟΕΒ Μπόϊδα-Μαυρής είναι παλιός, είναι από τις 9 Μαΐου 1974 και ότι από τότε έως σήμερα υπάρχουν νόμιμες αλλαγές, π.χ. έχουμε προσωπικό γραφείου έκτακτο-εποχιακό υπάλληλο αλλά δεν υπάρχει η αντίστοιχη πρόβλεψη στον Κ.Ε.Υ. κλπ. Επίσης, ο αρμόδιος οι­κονομικός επιθεωρητής των Ο.Ε.Β. κ. Κόκορας στον τελευταίο έλεγχό του που έκανε, μας έστειλε το υπ’ αριθμ. 439/10-11-2005 έγγραφό του, που στο «ΣΗΜΕΙΩΜΑ ΟΔΗΓΙΩΝ» (παράγρ. Γ΄, εδάφιο 1) αναφέρει: «Συνιστούμε στο Διοικητικό Συμβούλιο σε συνεργασία με τους εμπλε­κόμενους φορείς να κινήσουν τις προβλεπόμενες διαδικασίες τροποποίη­σης … και του Κ.Ε.Υ. …, οι δε θεσπιζόμενοι κανόνες πρέπει να είναι σύμφωνοι με την αρχή της νομιμότητας (Ν. 3881 και τα εκτελεστικά αυ­τού Διατάγματα). Ήδη ο Οργανισμός μας ζήτησε ένα τέτοιον Κ.Ε.Υ. από το Υπουργείο Αγροτικής Ανάπτυξης και Τροφίμων που μας ήρθε με το υπ’ αριθμ. 1888/26-4-2007 διαβιβαστικό της Δ/νσης Εγγείων Βελτιώ­σεων, Πολιτικής Γης και Τοπογραφήσεων Πρέβεζας, αποτελεί δε αντι­γραφή του ενιαίου τύπου Κ.Ε.Υ. των Τ.Ο.Ε.Β. που συνέταξε η ΙΙ Περιφ. Δ/νση Ε.Β. Ο Κανονισμός Εσωτερικής Υπηρεσίας είναι υποχρεωτικός από τον Νόμο, και συγκεκριμένα: α) από το Ν.Δ. 1218/72 (Άρθρο 1) «Περί αντικαταστάσεων και καταργήσεων διατάξεών τινων του Ν.Δ. 3881/58 Περί έργων Εγγείων Βελτιώσεων», και β) του από 13-9-59 Β.Δ. «Περί Οργανισμών Εγγείων Βελτιώσεων (ΟΕΒ)» όπως συμπληρώθηκε και τροποποιήθηκε μεταγενέστερα καθώς και των άρθρων 38 και 46 του Καταστατικού του ΤΟΕΒ Μπόϊδα-Μαυρής. Ο νέος Κανονισμός έχει συ­νολικά -41- άρθρα. Ήδη έχει εγκριθεί από το Διοικητικό Συμβούλιο στην υπ’ αριθμ. 1/12-2-2008 συνεδρίασή του και πρέπει να γίνει το ίδιο και από την Γενική Συνέλευση.

Η Γενική Συνέλευση αφού άκουσε τον πρόεδρο, αφού έλεγξε τις δια­τάξεις-άρθρα του νέου Κανονισμού Εσωτερικής Υπηρεσίας (ή όπως αλ­λιώς λέγεται «Εσωτερικός Κανονισμός Λειτουργίας και Κατάστασης Προσωπικού Ο.Ε.Β.»), και μετά από διαλογική συζήτηση, Ομόφωνα αποφασίζει:

ι) Εγκρίνει τον νέο Κανονισμό Εσωτερικής Υπηρεσίας του ΤΟΕΒ Μπόϊδα-Μαυρής που είναι όπως ακριβώς τον παρουσίασε παραπάνω ο πρόεδρος του ΤΟΕΒ και όπως αυτός ψηφίστηκε στην υπ’ αριθμ. 1/12-2-2008 (θέμα 5ο) συνεδρίαση του Διοικητικού Συμβουλίου και υπογράφηκε από τα επτά μέλη του Διοικητικού Συμβουλίου μας. Ο Κανονισμός αυτός είναι σύγχρονος, σύμφωνα με το σχέδιο που μας έστειλε το Υπουργείο Αγροτικής Ανάπτυξης και Τροφίμων (βλ. υπ’ αριθμ. 1888/26-4-2007 έγ­γραφο της Δ/νσης Εγγείων Βελτιώσεων, Πολιτικής Γης και Τοπογραφή­σεων Πρέβεζας) και αποτελείται από -41- άρθρα, περιλαμβάνεται δε σε -35- σελίδες.

ιι) Η ισχύς του παρόντος Κανονισμού Εσωτερικής Υπηρεσίας αρχίζει από την έγκρισή του από την Δ/νση Εγγείων Βελτιώσεων, Πολιτικής Γης και Τοπογραφήσεων Πρέβεζας, όπως αναφέρεται και στο υπ’ αριθμ. 41 άρθρο του.

Για το τέταρτο θέμα:………………….……………..

Μετά τα παραπάνω και αφού δεν υπάρχει άλλο θέμα για συζήτηση, λύνεται η συνεδρίαση της γενικής συνέλευσης που υπογράφεται όπως παρακάτω:

Ο Πρόεδρος Ο πρακτικογράφος

 Μετά τα παραπάνω και αφού δεν υπάρχει άλλο θέμα για συζήτηση, λύνεται η συνεδρίαση της γενικής συνέλευσης που υπογράφεται όπως παρακάτω:

Ο Πρόεδρος Ο πρακτικογράφος

Νικόλαος Δημολίτσας Νικόλαος Παπακώστας

 Οι ψηφολέκτες:

1. Χαράλαμπος Παπασπύρος.

 2. Αναστάσιος Μαλέσκος.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Παρατηρήσεις

1) Θα μπορούσαμε να διαβιβάσουμε τον παραπάνω Κανονισμό Λει­τουργίας και Κατάστασης Προσωπικού απευθείας στην Δ/νση:

ΠΕΡΙΦΕΡΕΙΑ ΗΠΕΙΡΟΥ

Δ/ΝΣΗ ΔΗΜΟΣΙΩΝ ΕΡΓΩΝ

ΤΜΗΜΑ:ΕΓΓΕΙΩΝ ΒΕΛΤΙΩΣΕΩΝ

αλλά θα ήταν λάθος, μιας και έπρεπε να ελεγχθεί και εγκριθεί ιεραρ­χικά: πρώτα από την χαμηλότερη εποπτεύουσα αρχή και μετά από την πιο μεγάλη.

2) Ο παραπάνω Κανονισμός υποβάλλεται σε τριπλούν: α) ένα για την εποπτεύουσα αρχή (που ήταν τότε η Δ/νση Εγγείων Βελτιώσεων Πρέβε­ζας), β) ένα για αρμόδια την αρχή που θα το θεωρήσει (περιφέρεια Ηπεί­ρου, Δ/νση Δημοσίων Έργων, Τμήμα Εγγείων Βελτιώσεων) και γ) ένα για την αρχή που θα το εγκρίνει τελικά. Αφού το εγκρίνει και θεωρήσει τόσο η εποπτεύουσα αρχή (Δ/νση Εγγείων Βελτιώσεων) όσο και η αρμό­δια αρχή θεώρησής του (Περιφέρεια Ηπείρου), στη συνέχεια να μας επι­στραφεί πίσω θεωρημένο (ως πρωτότυπο).

3) Στο παρόν Κεφάλαιο αναπτύσσοντας διεξοδικά χρήσιμα και καίρια θέματα αναφορικά με τους Κ.Ε.Υ. λόγω της σπουδαιότητάς του, περι­λαμβάνουμε ακόμη-ακόμη, αμέσως παρακάτω, και τις εισηγήσεις-εγκρί­σεις της εποπτεύουσα υπηρεσίας, αφού όλα αυτά εντάσσονται στον ίδιο κύκλο, στο σπουδαίο κεφάλαιο των ΚΕΥ.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
| ΠΕΡΙΦΕΡΕΙΑ ΗΠΕΙΡΟΥ | Πρέβεζα 20 Μαΐου 2008 |
| ΝΟΜΟΣ ΠΡΕΒΕΖΑΣ | Αριθμ. Πρωτ: 1129 |
| ΝΟΜΑΡΧ. ΑΥΤΟΔΙΟΙΚΗΣΗ ΠΡΕΒΕΖΑΣ |  |
| Δ/ΝΣΗ ΕΓΓΕΙΩΝ ΒΕΛΤΙΩΣΕΩΝ, |  |
| ΠΟΛΙΤΙΚΗΣ ΓΗΣ & ΤΟΠΟΓΡΑΦΗΣΕΩΝ |  ΠΡΟΣ: |
| ΤΜΗΜΑ: ΕΓΓΕΙΩΝ ΒΕΛΤΙΩΣΕΩΝ | Περιφέρεια Ηπείρου |
|  | Δ/νση Δημοσίων Έργων |
| Ταχ. Δ/νση: Κ. Καρυωτάκη 47 | Τμήμα Εγγείων Βελτιώσεων |
| Ταχ. Κώδ..: 481 00 - Πρέβεζα  |  5ο χιλιόμ. Ε.Ο. Ιωαννίνων-Κοζάνης |
| Πληροφ.:  |  454 45 - Ιωάννινα |
| Τηλέφ…: 26820-22.252 |  |
| Fax……: 26820-89.264 |  |

ΘΕΜΑ: Έγκριση Κ.Ε.Υ. ΤΟΕΒ ΜΠΟΪΔΑ-ΜΑΥΡΗΣ Ν. Πρέβεζας.

Σας στέλνουμε το νέο Κ.Ε.Υ. του ΤΟΕΒ Μπόϊδα-Μαυρής όπως εγκρί­θηκε από την Γενική Συνέλευσή του και για τον οποίο υπάρχει σύμφωνη γνώμη της Υπηρεσίας μας και παρακαλούμε για την έγκρισή του.

Ε.Ν.

Ο Δ/ντής

Χαράλαμπος Ρώσσος

Συνημμένα: ΚΕΥ (1)

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
| ΠΕΡΙΦΕΡΕΙΑ ΗΠΕΙΡΟΥ | Ιωάννινα 19 Μαΐου 2008 |
| ΓΕΝΙΚΗ Δ/ΝΣΗ ΠΕΡΙΦΕΡΕΙΑΣ |  |
| ΔΙΕΥΘΥΝΣΗ ΔΗΜΟΣΙΩΝ ΕΡΓΩΝ | Αριθμ. Πρωτ: 24032/1205 |
| ΤΜΗΜΑ ΕΓΓΕΙΩΝ ΒΕΛΤΙΩΣΕΩΝ |  |
|  |  |
| Ταχ. Δ/νση: 5ο χλμ. ΕΟ Ιωαννίνων-Κοζάνης  |  |
| Ταχ. Κώδικας: 454 45 - Ιωάννινα |  |
| Τηλέφωνο….: 26510-63.904 |  |
| Fax…………: 26510-60.959 |  |
| Ιστοσελίδα…: http://www.epirus.gov.gr |  |
| E-mail……...: aleksika@epirus.gov.gr  |  |
| Πληροφορίες: Καλλιόπη Αλεξίου |  |

**Α Π Ο Φ Α Σ Η**

ΘΕΜΑ: Έγκριση Εσωτερικού Κανονισμού Λειτουργίας και Κατάστασης Προσωπικού (Κ.Ε.Υ.) Τ.Ο.Ε.Β. Μπόϊδα-Μαυρής

Έχοντας υπόψη τις διατάξεις:

1. Του Π.Δ. 3881/58 «Περί Έργων Εγγείων Βελτιώσεων» όπως έχει τρο­ποποιηθεί και συμπληρωθεί με τα Ν.Δ. 1218/72 και 1277/72 καθώς και με το Ν. 414/76.
2. Το Β.Δ. από 13-9-59 «περί ΟΕΒ» όπως έχει τροποποιηθεί και συμπλη­ρωθεί με το Β.Δ. 195/63.
3. Το Ν. 2503/97 (ΦΕΚ 107/τ.Α΄/30-05-97) «Διοίκηση , οργάνωση, στελέ­χωση της Περιφέρειας, ρύθμιση θεμάτων για την Τοπική Αυτο­διοίκηση και άλλες διατάξεις».

Παίρνοντας δε υπόψη και:

1. Την με αρ. πρωτ. 14096/2979/20-2-2088 απόφαση Γ.Γ. Περιφέρειας Ηπείρου «Περί μεταβίβασης αρμοδιοτήτων και παροχή εξουσιοδότη­σης υπογραφής αποφάσεων, εγγράφων κλπ ‘‘Με εντολή Γενικού Γραμματέα Περιφέρειας Ηπείρου’’».
2. Το με αρ. 1129/20-3-2008 έγγραφο της Δ/νσης Εγγείων Βελτιώσεων, Πολιτικής Γης & Τοπογραφήσεων με το οποίο διαβιβάστηκε προς έγκριση ο Εσωτερικός Κανονισμός Λειτουργίας και Κατάστασης Προσωπικού (ΚΕΥ) του ΤΟΕΒ Μπόϊδα-Μαυρής όπως συντάχθηκε από τον οργανισμό και εγκρίθηκε από την Γενική Συνέλευση αυτού σύμφωνα με το αρ. 1/2008 απόσπασμα πρακτικού αυτής.
3. Την σύμφωνη γνώμη του Τμήματος Εγγείων Βελτιώσεων της Υπηρε­σίας μας.

**Αποφασίζουμε:**

Εγκρίνουμε τον Εσωτερικό Κανονισμό Λειτουργίας και Κατάστασης Προσωπικού (ΚΕΥ) του ΤΟΕΒ Μπόϊδα-Μαυρής που αποτελείται από 6 κεφάλαια και 41 άρθρα, όπως τελικά υποβλήθηκε από την Δ/νση Εγγείων Βελτιώσεων, Πολιτικής Γης & Τοπογραφήσεων με το αρ. 1129/20-3-2008 έγγραφό της.

Ε.Γ.Γ.Π.Η.

Ο Προϊστάμενος Δ.Δ.Ε.

Χαρίλαος Τάττης

Τοπογράφος Μηχανικός

**ΚΟΙΝΟΠΟΙΗΣΗ:**

* 1. Ν.Α. Πρέβεζας

Δ/νση Εγγείων Βελτιώσεων

Πολιτικής Γης & Τοπογραφήσεων

Καρυωτάκη 35

481 00 – Πρέβεζα

* 1. ΤΟΕΒ Μπόϊδα-Μαυρής

483 00 – Θεσπρωτικό

(με Κ.Ε.Υ.)

Εσωτερική Διανομή

α. Χρον. Αρχείο

β. Τ.Ε.Β.

γ. Φ. Έργου

**ΤΡΟΠΟΠΟΙΗΣΗ**

**ΕΣΩΤΕΡΙΚΟΥ**

**ΚΑΝΟΝΙΣΜΟΥ**

**ΛΕΙΤΟΥΡΓΙΑΣ**

**ΚΑΙ ΚΑΤΑΣΤΑΣΗΣ ΠΡΟΣΩΠΙΚΟΥ**

**του ΤΟΕΒ ΜΠΟΪΔΑ-ΜΑΥΡΗΣ**

ΕΛΛΗΝΙΚΗ ΔΗΜΟΚΡΑΤΙΑ

ΤΟΕΒ ΜΠΟΪΔΑ-ΜΑΥΡΗΣ

ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ

Αριθμ. πρωτ: 128

Θεσπρωτικό 4 Οκτωβρίου 2004

Π Ρ Ο Σ:

Την Δ/νση Εγγείων Βελτιώσεων Πρέβεζας

481 00 – Πρέβεζα

ΘΕΜΑ: Υποβολή πρακτικού γενικής συνέλευσης για έγκριση.

Σας υποβάλουμε την υπ’ αριθμ. 2 / 3-10-2004 (θέμα 2ο) απόφαση της γενικής συνέλευσης σχετικά με την τροποποίηση του Κανονισμού Εσω­τερικής Υπηρεσίας του Οργανισμού μας,

και παρακαλούμε για την έγκρισή σας.

Ο

Πρόεδρος του ΤΟΕΒ

Νικόλαος Δημολίτσας

ΕΛΛΗΝΙΚΗ ΔΗΜΟΚΡΑΤΙΑ

ΤΟΕΒ ΜΠΟΪΔΑ-ΜΑΥΡΗΣ

ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ

Αριθμός 2 έτους 2004 Πράξης Συνεδρίασης των αντιπρο-

σώπων της Γενικής Συνέλευσης του ΤΟΕΒ Μπόϊδα-Μαυρής.

 Στο Θεσπρωτικό σήμερα την 3η Οκτωβρίου 2004, ημέρα Κυριακή, ώρα 11.00΄ π.μ. και στην αίθουσα συνέλευσης της Ένωσης Αγροτικών Συνεταιρισμών Πρέβεζας που βρίσκεται στο Θεσπρωτικό (πάνω από το Σούπερ Μάρκετ), συνήλθαν σε επα­ναληπτική Γενική Συνέλευση οι αντι­πρόσωποι του ΤΟΕΒ Μπόϊδα-Μαυ­ρής ύστερα από την υπ’ αριθμ. 199 / 17-9-2004 πρόσκληση του προέδρου του ΤΟΕΒ για να συζητήσουν και αποφασίσουν στα εξής θέματα:

 1ον) Τροποποίηση του Προϋπολογισμού έτους 2004, λόγω αύξησης των Εσόδων του από Επιχορήγηση του Υπουργείου Αγροτικής Ανάπτυξης και Τροφίμων.

 2ον) Τροποποίηση του Κανονισμού Εσωτερικής Υπηρεσίας.

 3ον) Διάφορα.

 Η γενική συνέλευση στην συνέχεια εκλέγει:

i) ως πρόεδρό της, τον πρόεδρο του ΤΟΕΒ κ. Δημολίτσα Νικόλαο.

ii) ως πρακτικογράφο, τον αντιπρόσωπο κ.Παπασπύρο Χαράλαμπο τ.Σπ.,

iii) ως ψηφολέκτες, τους αντιπροσώπους:

 α) Δήμο Δημήτριο του Ευαγγέλου, και

 β) Φίντζο Γεώργιο του Θεοδώρου,

 οι οποίοι και καταλαμβάνουν τις θέσεις των στο προεδρείο.

 Ο πρόεδρος της συνέλευσης διαβάζει τον κατάλογο των αντιπροσώ­πων του Οργανι­σμού μας και επί συνόλου -63- αντιπροσώπων, βρίσκο­νται παρόντες οι -16- (δέκα εξ). Η Γενική Συνέλευση όμως λογίζεται σε απαρτία επειδή είναι επαναληπτική, γιατί στην πρώτη της συνεδρίαση που έγινε την προηγούμενη Κυριακή στις 26/09/2004 δεν είχε απαρτία. Η σημερινή επομένως γενική συνέλευση που είναι επαναληπτική λογίζεται σε απαρτία σύμ­φωνα με το άρθρο 12, παράγρ. 6 του ισχύοντος Καταστα­τικού του Οργανισμού μας.

 Ο πρόεδρος, στη συνέχεια, κηρύσσει την έναρξη των εργασιών της γενικής συνέλευσης.

Για το πρώτο θέμα: …………………………………..

Για το δεύτερο θέμα:

Ο πρόεδρος αναφέρει ότι χρειάζεται να γίνει τροποποίηση του άρθρου 17 του Κανονισμού Εσωτερικής Υπηρεσίας του Οργανισμού μας. Ο λό­γος είναι ότι έχουν αυξηθεί οι τιμές των υλικών-υπηρεσιών από το 1993, όταν είχαμε τροποποιήσει τότε τον Κανονισμό Εσωτερικής Υπηρεσίας. Έτσι, προκύπτει η ανάγκη να εκτελούνται έργα και εργασίες για την συ­ντήρηση και την λειτουργία του δικτύου του Οργανισμού μας που απαι­τούν μεγαλύτερο ύψος δαπανών. Επειδή ο Οργανισμός μας πρέπει να αποκαθιστά βλάβες δικτύου του κλπ άμεσα και επειγόντως πολλές φορές, δεν μπορεί να συνεδριάζει κάθε φορά το Διοικητικό Συμβούλιο ή η τρι­μελής επιτροπή για την έγκριση των δαπανών αυτών. Έτσι χρειάζεται να τροποποιηθεί ο Κανονισμός Εσωτερικής Υπηρεσίας και συγκεκριμένα το άρθρο 17.

Η γενική συνέλευση αφού άκουσε τον πρόεδρο και μετά από διαλο­γική συζήτηση, Ομόφωνα αποφασίζει:

Εγκρίνει να τροποποιηθεί το άρθρο 17, παράγρ. 4, του Κανονισμού Εσωτερικής Υπηρεσίας του Οργανισμού μας ως εξής:

Ενεργείται δαπάνη για προμήθεια ειδών, υλικών, ανταλλακτικών, μη­χανημάτων ή εκτέλεση μεταφορών ή επισκευή υλικών, μηχανών, μηχα­νημάτων ή εκτέλεση έργων και εργασιών ή για κάθε άλλη εργασία και εφόσον η αξία αυτών-αυτής κατά είδος και κατά μήνα ανέρχεται:

α) μέχρι ποσού έως και 600,00 ευρώ, ενεργείται με έγκριση του Προέ­δρου του Οργανισμού μας κάτω από την απόλυτη ευθύνη του για την σκοπιμότητα της ενεργουμένης δαπάνης.

β) από 600,01 ευρώ και μέχρι 6.000,00 ευρώ ενεργείται μετά από απόφαση του Διοικητικού Συμβουλίου και με ιδιαίτερη συμφωνία της Τριμελούς Επιτροπής του Οργανισμού μας με προφορικές ή γραπτές προσφορές.

γ) από το ποσό των 6.000,01 ευρώ και μέχρι 10.000,00 ευρώ ενεργεί­ται με απόφαση του Διοικητικού Συμβουλίου του Οργανισμού μας με πρόχειρο διαγωνισμό με σφραγισμένες ή και προφορικές προσφορές από την αρμόδια επιτροπή.

δ) από το ποσό των 10.000,01 ευρώ και άνω, ενεργείται με απόφαση του Διοικητικού Συμβουλίου του Οργανισμού μας με τακτική δημοπρα­σία με γραπτές προσφορές δυνάμενες να συνεχιστούν και προφορικά ενώπιον της αρμόδιας τριμελούς επιτροπής

Για το τρίτο θέμα: ………………………………….

 Μετά τα παραπάνω και αφού δεν υπάρχει άλλο θέμα για συζήτηση, λύνεται η συνεδρίαση που υπογράφεται όπως παρακάτω:

Ο Πρόεδρος Ο πρακτικογράφος

 Νικόλαος Δημολίτσας Χαράλαμπος Παπασπύρος Οι ψηφολέκτες:

 1. Δημήτριος Δήμος

 2. Γεώργιος Φίντζος

Ακριβές Αντίγραφο

Ο Πρόεδρος του ΤΟΕΒ

Νικόλαος Δημολίτσας

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
| ΠΕΡΙΦΕΡΕΙΑ ΗΠΕΙΡΟΥ | Πρέβεζα 6 Οκτωβρίου 2004 |
| ΝΟΜΟΣ ΠΡΕΒΕΖΑΣ | Αριθμ. Πρωτ: 2480 |
| ΝΟΜΑΡΧ. ΑΥΤΟΔΙΟΙΚΗΣΗ ΠΡΕΒΕΖΑΣ |  |
| Δ/ΝΣΗ ΕΓΓΕΙΩΝ ΒΕΛΤΙΩΣΕΩΝ, |  |
|  | **Α Π Ο Φ Α Φ Α Σ Η** |
| Ταχ. Δ/νση: Κ. Καρυωτάκη 47 |  |
| Ταχ. Κώδ..: 481 00 - Πρέβεζα  |  |
| Πληροφ.: Κατσής Σωκράτης |  |
| Τηλέφ…: 26820-22.252 |  |
| Fax……: 26820-89.264 |  |

ΘΕΜΑ: Έγκριση τροποποίησης της παραγρ. 4 του άρθρου 17 του Κ.Ε.Υ.

Ο ΒΟΗΘΟΣ ΝΟΜΑΡΧΗ ΠΡΕΒΕΖΑΣ

Έχοντας υπόψη:

1. Το άρθρο 1 του από 13-9-59 Β.Δ/τος «Περί ΟΕΒ».
2. Το Ν.Δ. 532/70 «Περί Δ/κής Αποκεντρώσεως» και τα εκτελεστικά αυτού διατάγματα 709/70 και 192/72.
3. Το άρθρο 1 του Ν.Δ. 1218/72 «Περί αντικαταστάσεως και καταργή­σεως διατάξεών τινων του Ν.Δ.3881/58 «περί Έργων Εγ­γείων Βελτιώσεων».
4. Τον εγκεκριμένο κανονισμό εσωτερικής υπηρεσίας του ΤΟΕΒ Μπό­ϊδα-Μαυρής.
5. Την αριθ. 814/Γ14/26-3-1993 Απόφαση του Νομάρχη Πρέβεζας με την οποία ενεκρίθη τροποποίηση της παραγράφου 4 του άρθρου 17 του Κ.Ε.Υ. ΤΟΕΒ Μπόϊδα-Μαυρής.
6. Την αριθμ. 2/23-10-2004 (θέμα 2ο) Απόφαση της Γενικής Συνέλευ­σης του ΤΟΕΒ Μπόϊδα-Μαυρής σχετικά με την τροποποίηση του κανονισμού εσωτερικής υπηρεσίας του

Α Π Ο Φ Α Σ Ι Ζ Ο Υ Μ Ε

1. Εγκρίνουμε την τροποποίηση της παραγράφου 4 του άρθρου 17 του Κανονισμού Εσωτερικής Υπηρεσίας του ΤΟΕΒ Μπόϊδα-Μαυρής ως ακολούθως:

Ενεργείται δαπάνη για προμήθεια ειδών, υλικών, ανταλλακτικών μηχανημάτων ή εκτέλεση μεταφορών ή επισκευή υλικών, μηχα­νών, μηχανημάτων ή εκτέλεση έργων και εργασιών ή για κάθε άλλη εργασία και εφ’ όσον η αξία αυτών-αυτής κατά είδος και κατά μήνα ανέρχεται:

α) Μέχρι ποσού έως και 600,00 ευρώ ενεργείται με έγκριση του Προέδρου του Οργανισμού μας κάτω από την απόλυτη ευθύνη του για την σκοπιμότητα της ενεργούμενης δαπάνης.

β) Από 600,01 και μέχρι 6.000,00 ευρώ ενεργείται μετά από Από­φαση του Δ/κού Συμβουλίου και με ιδιαίτερη συμφωνία της τριμελούς επιτροπής του Οργανισμού μας με προφορικές ή γραπτές προσφορές.

γ) Από το ποσό των 6.000,01 ευρώ και μέχρι 10.000,00 ευρώ ενερ­γείται με απόφαση του Διοικητικού Συμβουλίου του Οργανι­σμού μας με πρόχειρο διαγωνισμό με σφραγισμένες ή προφο­ρικές προσφορές από την αρμόδια επιτροπή.

δ) Από το ποσό των 10.000,01 ευρώ και άνω, ενεργείται με από­φαση του Διοικητικού Συμβουλίου του Οργανισμού μας με τα­κτική δημοπρασία με γραπτές προσφορές δυνάμενες να συνε­χιστούν και προφορικά ενώπιον της αρμόδιας τριμελούς επι­τροπής.

1. Κατά τα λοιπά ισχύει ο εγκεκριμένος Κανονισμός Εσωτερικής Υπη­ρεσίας του ΤΟΕΒ Μπόϊδα-Μαυρής.

Ο ΒΟΗΘΟΣ ΝΟΜΑΡΧΗ

ΘΕΟΧ. ΠΑΠΑΓΕΩΡΓΙΟΥ